cyanic-selkie/wikianc huggingface dataset:
Ilpo Kaija
Kaijan runo Rintaman kevät julkaistiin Olavi Paavolaisen toimittamassa runokokoelmassa Täältä jostakin – Suomen kenttäarmeijan runoja (WSOY 1943).
Sami Ruusuvuori
Ruusuvuori työskenteli Puolustusvoimien varusmiessoittokunnan päällikkökapellimestarina 2011-2012. Soittokunta teki tuolloin konserttikiertueet Italiaan ja Sveitsiin Modena ja Basel Tattoo -tapahtumiin. Kotimaassa hän johti varusmiessoittokunnan historian mittavimman konserttikiertueen Suomi Sävelin.
Talvisodan ilmasotatoimet
thumb|[[Fokker D.XXI oli Suomen ilmavoimien päähävittäjä vuonna 1939.]] Talvisodan ilmasotatoimet ovat talvisodan aikana käytyjä ilmasotatoimia. Talvisota alkoi, kun Neuvostoliitto hyökkäsi Suomeen 30. marraskuuta 1939.
Lentorykmentti 1
Lentorykmentti 1:n komentajana oli eversti Yrjö Opas.
Muut lentoyksiköt
Muita lentoyksiköitä olivat Ruotsin vapaaehtoisyksikkö Flygflottilj 19, meritiedustelulaivueet Lentolaivue 36 ja Täydennyslentolaivue 39, Täydennyslentorykmentti 1, Täydennyslentorykmentti 2 ja Täydennyslentorykmentti 4.
Suomi
Suomen ilmavoimien taisteluvahvuus talvisodan syttyessä oli 31 hävittäjää, 17 pommikonetta ja jopa 54 tiedustelutehtäviin soveltuvaa lentokonetta. Suomen ilmavoimat oli asetettu torjuntavalmiuteen 7. lokakuuta 1939 ja reserviläiset saapuivat ylimääräisiin kertausharjoituksiin 14. lokakuuta. Etteivät neuvostoliittolaiset voisi tuhota koneita maassa, suomalaiset koneet oli hajautettu useille kentille tai metsiin. Neuvostoliiton hyökkäykset kentille eivät olleet tehokkaita. Talvisodan lopussa suomalaiset hävittäjät ja pommittajat tekivät rynnäkkötehtäviä puna-armeijan jalkaväkeä ja maamaaleja vastaan, varsinkin Viipurinlahdella.
Windows 10
Taustaa
Joulukuussa 2013 toimittaja Mary Jo Foley kertoi Microsoftin työstävän päivitystä Windows 8 -käyttöjärjestelmään koodinimellä Threshold. Myöhemmin Windows 8 saikin 8.1-päivityksen, koodinimeltään Blue. Lopulta ilmoitettiin, että Threshold on laajentunut liikaa ja kyseessä on kokonaan uusi käyttöjärjestelmä.
Kritiikkiä
Palautettua käynnistysvalikkoa on kritisoitu siitä, että se muistuttaa lähinnä Windows 8:aa pienoiskoossa. Moitteita ovat myös saaneet käyttöjärjestelmän sisältämät useat esiasennettuna tulevat sovellukset ja pelit, joiden poistaminen on hankalaa.
Syyskuussa 2019 julkaistu päivitys muutti osalla tietokoneista haku- ja toimintokeskuksen käyttökelvottomiksi, ja joillekin aiheutui vakavia ongelmia järjestelmäpalkin ja Käynnistä-valikon kanssa. Myös langattomat verkkoyhteydet saattoivat lakata toimimasta.
Blood, Sweat & Tears
Historia
Alkuperäinen kokoonpano muodostui Kooperin ohella muusikoista Jim Fielder, Fred Lipsius, Randy Brecker, Jerry Weiss, Dick Halligan, Steve Katz ja Bobby Colomby. Esikoisalbumi Child Is Father to the Man (1968) sai myönteisiä kritiikkejä, mutta vasta toinen albumi Blood, Sweat & Tears (1969) muodostui myös myyntimenestykseksi. Tältä albumilta julkaistiin kolme singleä, jotka ovat jääneet yhtyeen tunnetuimmiksi kappaleiksi: ”Spinning Wheel”, ”You've Made Me So Very Happy” ja ”And When I Die”.
Operaatio Oboe 2
Operaatio Oboe Two oli liittoutuneiden koodinimi operaatio Oboeen kuuluvassa operaatiossa, jonka tavoitteena oli vallata Japanin Kaakkois-Aasiassa valloittamat alueet takaisin. Oboe Two oli operaation kolmas ja viimeinen vaihe, jossa liittoutuneiden tavoitteena oli vallata Balikpapanin öljykentät takaisin japanilaisilta.
Yhdes iltaan
Yhdes iltaan on rap-artisti Avaimen toinen single hänen ensimmäiseltä Punainen tiili -albumiltaan. Kappaleesta on kuvattu musiikkivideo. Kappale nousi MTV Nordicin soittolistoille. Single sisältää kappaleen "Ysist viiteen", jota ei löydy Punaisen tiilen CD-versiolta, sekä Wretchin remixin "Yhdes iltaan" -kappaleesta.
Niklas Huovila
Ura
Kesällä 2012 Huovila haki try-outin kautta pelipaikkaa HIFK:n liigajoukkueesta, mutta jäi ilman sopimusta ja siirtyi kaudeksi 2012–2013 Mestis-joukkue Savonlinnan Pallokerhoon. Kaudella 2013–2014 hän oli 15 osumallaan joukkueen toiseksi paras maalintekijä Mikko Nuutisen jälkeen. Kaudeksi 2015–2016 Huovila haki SaPKosta pelipaikaa try-outin kautta, mutta hän jäi kahden ottelun jälkeen ilman jatkosopimusta syyskuussa 2015. Huovila pelasi loppukaudella II-divisioonajoukkue Talvisalo Traitorsissa.
Tamezō Mori
Tamezō Mori, (1884–1940 tai myöhemmin) oli 1900-luvun alun japanilainen luonnontieteilijä.
The Fantastic Four
The Fantastic Four on DePatie-Freleng Enterprisesin ja Marvel Comics Animationin tuottama yhdysvaltalainen piirrossarja, jota esitettiin loppuvuodesta 1978 yhteensä 13 jakson verran NBC:llä. Sarja oli samalla toinen Marvel Comicsin Ihmeneloset sankariryhmään perustuva piirrossarja. Se muistetaan myös siitä ettei ryhmän neljättä jäsentä Liekkiä otettu mukaan, jolle oli suunnitteilla oma elokuva. Tilalle luotiin robotti H.E.R.B.I.E. (Humanoid Experimental Robot, B-type, Integrated Electronics). Myös sarjakuvan luoneet Stan Lee ja Jack Kirby olivat sarjan tuotannossa mukana käsikirjoittajana, sekä storyboardaajana.
Jonathan Palmer
Ura
Palmer voitti Formula 3 -mestaruuden 1981 ja Formula 2 -mestaruuden 1983, minkä jälkeen hän siirtyi ajamaan F1-sarjaan. F1-urallaan hän osallistui 88:ään Grand Prix'hin, joissa paras sijoitus oli neljäs sija ja joista hän keräsi 14 MM-pistettä. Vielä uransa jälkeen hän ajoi McLarenin testikuljettajana, ja osallistui McLaren F1 -auton kehitystyöhön.
Tanskankielinen Wikipedia
Tanskankielinen Wikipedia on Wikipedian tanskankielinen versio. 17. heinäkuuta 2007 tanskankielinen Wikipedia rikkoi 65 000 artikkelin rajan. 1. lokakuuta 2012 siellä oli 169 654 artikkelia. Viimeisimpien tilastotietojen mukaan artikkeleita on yli.
ORP Krakowiak (1921)
Palvelus
Alus osallistui laivastovierailuihin, joita tehtiin muun muassa 1923 Libauhun ja Riikaan sekä 1929 Kööpenhaminaan. Laivastovierailun aikana alus joutui 1929 myrskyyn. Alus poistettiin palveluksesta 27. lokakuuta 1936 ja se todennäköisesti romutettiin 1938.
Mats Lillrank
Musiikin lisäksi Lillrank on antanut äänensä muutamiin piirrossarjoihin.
Emilio Visconti-Venosta
thumb Emilio Visconti-Venosta (22. tammikuuta 1829 Milano – 24. marraskuuta 1914 Rooma) oli italialainen markiisi ja valtiomies, joka toimi Italian ulkoministerinä vuosina 1863–1864, 1866–1867, 1869–1876, 1896–1898 ja 1899–1901. Hän oli tekemässä monia Italian historian merkittäviä diplomaattisia ratkaisuja.
Burn (albumi)
Albumin työstö
Äänitysten jälkeen albumi miksattiin edellisen Deep Purple -laulajan, Ian Gillanin, omistamassa Kingsway Recorders -studiossa Lontoossa. Yksi ensimmäisistä miksatuista kappaleista oli seitsenminuuttinen blues, ”Mistreated”, jota varten Coverdale ja Hughes olivat äänittäneet tusinan verran ääniraitoja lopun kuoro-osuutta varten. Blackmoren mielestä laulu peitti kuitenkin kitarasoolon alleen, joten stemmoja vaimennettiin huomattavasti. Se harmitti Coverdalea, jonka mielestä päällekkäisten lauluäänien synnyttämä dramatiikka katosi lähes kokonaan.
Musiikki
Hughesin bassonsoittoa albumilla on kuvattu hyvin funk-tyyliseksi. Hän onkin todennut, että Burnin materiaali oli hänen makuunsa liian tavallista "perusrockia" ja hän joutui tekemään kovasti töitä saadakseen tyylistä kiinni. Hughes soitti albumilla Rickenbacker 4001 -stereobassoa. Albumia seuranneella Amerikan-kiertueella hän ryhtyi kuitenkin käyttämään Fender Precision Bass -mallia, jolloin Rickenbackerin soitto jäi jatkuvasti vähemmälle.
Kappalemateriaali
Albumin päättävä ”’’A’’ 200” on yhtyeen ensimmäinen instrumentaali sitten ensimmäisen kokoonpanon aikakauden. Kappaletta hallitsee Lordin soittama syntetisaattori, ja se päättyy Blackmoren kitarasooloon. Bolero-rytmissä soitettu kappale kirjoitettiin vasta Montreux’ssä, ja sen nimi oli alun perin ”Touching Cloth”. Sitä ei koskaan soitettu konserteissa kokonaan, mutta Lord soitti toisinaan siitä osia ”Space Truckin’” -kappaleen aikana.
Kritiikki
Vuonna 1995 Stephen Thomas Erlewine totesi kirjassa The All-Music Guide to Rock, että vaikka Burn ei yllä Machine Headin ja Made in Japanin tasolle, se sisältää kuitenkin kuumia riffejä ja hyvää heavyrockia. Hän antaa albumille kolme arvostelutähteä viidestä. Seuraavana vuonna Gary Graff kertoi kirjassa Musichound Rock: The Essential Album Guide, että Gillanin ja Gloverin lähdön huomioon ottaen Burn on merkittävä saavutus. Hän antaa levyn arvosanaksi neljä tähteä viidestä.
Huhtikuussa 2006 Classic Rock -lehti valitsi Burnin kaikkien aikojen 27. parhaaksi brittiläiseksi rock-albumiksi.
Julkaisun jälkeen
Amerikan-kiertueen suurin keikka oli 6. huhtikuuta järjestetyllä California Jam -festivaalilla 200 000 katsojan edessä. Tapahtuman pääesiintyjät olivat Deep Purple, Black Sabbath ja Emerson, Lake & Palmer. Deep Purplen esityksen aikana Blackmore rikkoi kitarallaan televisiokameran, räjäytti yhden vahvistimistaan ja lopuksi heitteli lavakalustoa ympäriinsä. Hän vältti kuitenkin pidätyksen, koska hän poistui paikalta nopeasti helikopterilla. Yhtyettä vastaan yritettiin kuitenkin myöhemmin nostaa useita syytteitä: esimerkiksi eräs lavatyöntekijä vaati korvauksia räjähdysten aiheuttamasta kuulovauriosta. Häntä syytettiin myös tuhopoltosta, sillä bensiinillä valellun vahvistimen räjähdys oli suunniteltua voimakkaampi ja se olisi voinut sytyttää koko lavan tuleen. Deep Purple ei lopulta joutunut korvaamaan muuta kuin 5 000 dollarin arvoisen kameran. California Jamia on pidetty jopa Deep Purplen uran kohokohtana, sillä yhtye ei ole sen jälkeen esiintynyt yhtä suurelle yleisölle. Lisäksi miljoonat ihmiset näkivät konsertin televisiosta.
Kokoonpano
Muut
Svenska litteratursällskapet i Finland
Toiminta
Vuoden 2019 lopussa SLS:n hallinnoiman omaisuuden arvo oli noin 1,8 miljardia euroa, joka koostuu SLS:n ja Svenska kulturfondenin (SKF) rahastoista. SLS sijoittaa pääasiassa kotimaisiin ja ruotsalaisiin kansainvälisesti toimiviin pörssiyhtiöihin. Seura on monen suomalaisen pörssiyhtiön suurimpia osakkeenomistajia. Seuralla on ollut huomattavia omistuksia eri yrityksissä, muun muassa SYP-pankissa, Kymin Oy:ssä ja Wärtsilässä.
Lauri Jousinen
Jousinen työskenteli Petroskoissa Karjalan radiokomitean sinfoniaorkesterin viulistina vuosina 1931–1935, musiikki- ja draamateknikumin varajohtajana vuosina 1935–1937 ja Karjalan filharmonian viulistina vuosina 1937–1941. Vuosina 1941–1943 hän oli evakossa Siperiassa. Jousinen palasi sieltä Belomorskiin ja sitten Petroskoihin, jossa hän toimi kansantaiteen talon kansanperinteen konsulttina.
Eoseeni
Eoseenin jako
Eoseeni (Claiborne-kausi) jaetaan yleensä ylä- ja alaeoseeniin.
Opel Mokka
Opel Mokka A (2012–2019)
Enjoy-mallissa oli vakiovarusteina muun muassa kuusi turvatyynyä, ESP, manuaali-ilmastointi, ajotietokone, vakionopeudensäädin, etusumuvalot, nahkaverhoiltu lämmitettävä ohjauspyörä sekä sähköikkunat edessä ja takana.
Petteri Lindbohm
Juniorivuodet
Lindbohm on Helsingin IFK:n kasvatti. Hän pelasi maalivahtina Calle Branderin kiekkokoulussa. Hän vaihtoi omien sanojensa mukaan noin 12-13-vuotiaana pelipaikkansa puolustajaksi, ja siirtyi Kiekko-Vantaaseen kaudeksi 2008–2009. Kaudeksi 2010–2011 Lindbohm siirtyi Espoo Bluesiin. Hän edusti suurimman osan kaudestaan seuran A-nuoria, jotka voitti SM-hopeaa. Lindbohm vahvisti myös Bluesin B-nuoria, jossa hän voitti Suomenmestaruuden.
NHL-varaus ja ensimmäiset SM-liigakaudet Jokereissa
Lokakuussa 2013 Jokerit lainasi Lindbohmin aluksi marraskuun maaottelutaukoon asti kestäneellä sopimuksella Porin Ässiin. Hän teki Ässissä liigauransa avausmaalin 8. lokakuuta 2013 Hämeenlinnan Pallokerhoa vastaan. Lindbohmin maali jäi Ässien 3–1-voittoon päättyneen ottelun ratkaisumaaliksi. Juuri ennen taukoa hänen lainasopimustaan jatkettiin 14. joulukuuta asti. Lindbohm palasi kuitenkin jo joulukuun alussa takaisin Jokereiden vahvuuteen. Hänellä tapahtui Jokereissa pitkin kautta 2013–2014 edelliskauteen nähden paljon virheitä ja Lindbohmin otteista paistoi jännityksen ja pelirohkeuden puute. Lindbohm pelasikin vahvemmin Ässien paidassa. Hän pelasi kauden aikana myös 13 ottelua lainalla Kiekko-Vantaassa.
Oligoseeni
Eläimistö
Myös kissojen ja koirien esi-isät ilmestyivät. Hoplophoneus oli varhainen sapelihammaskissa, samoin Eusmilus. Amerikassa eli suuri hyeenamainen peto Hyaenodon horridus. Ilmestyi myös majavia, hiiriä, jäniksiä ja oravia.
Bob Hastings
Bob Hastings (18. huhtikuuta 1925 Brooklyn, New York – 30. kesäkuuta 2014 Burbank, Kalifornia ) oli yhdysvaltalainen näyttelijä, joka tunnetaan parhaiten 1960-luvulta luutnantti Elroy Carpenterin roolistaan televisiosarjassa McHale’s Navy.
Lindi
Historia
Brittien hallintokaudella, Ensimmäisen maailmansodan jälkeen kaupunkiin muodostui merkittävä vähemmistö intialaisia kauppiaita. Vuonna 1952 Tanganjikan eteläisen provinssin hallinto siirrettiin Mtwaraan uuden sataman valmistuttua ja alueen talouden keskityttyä sinne. Tämä taannutti Lindin kaupungin kehitystä, huolimatta siitä, että vuonna 1971 kaupungista tuli Lindin alueen hallinnollinen pääkaupunki. Lindin kunnanvaltuusto on perustettu vuonna 1953.
Aam Aadmi Party
Aam Aadmi Party (lyh. AAP, suomeksi Tavallisen ihmisen puolue ) on intialainen vuonna 2012 perustettu puolue. Puolue syntyi alun perin korruptionvastaisesta liikehdinnästä, minkä jälkeen puolueena se saavutti huomattavaa menestystä Delhin osavaltiovaaleissa. Puolueen johtaja Arvind Kejriwal tuli Delhin pääministeriksi kahdesti AAP:n menestyksen seurauksena. Vuonna 2013 Kejriwal oli Delhin ministerinä 49 päivää, jonka jälkeen hän erosi protestina siitä, että hänen ajamansa korruptionvastainen laki ei mennyt läpi. Vuonna 2015 Kejriwalista tuli Delhin pääministeri uudestaan puolueen voitettua 67 paikkaa 70:stä.
Fort Jesus
Aiheesta muualla
-4.06274°N, 39.67964°W
Sōsa
Sōsan kaupunki perustettiin vuonna 2006 liittämällä yhteen Yōkaichiban kaupunki ja Nosakan maaseutukaupunki. Nimensä kaupunki otti aiemmalta Sōsan piirikunnalta. Yōkaichiba kehittyi historiallisesti liikenteen solmukohtana ja 1500-luvulta lähtien markkinapaikkana. Kaupunkiin kuuluvilla maaseutualueilla tuotetaan puuntaimia, kuten japaninpodokarpusta, riisiä, vihanneksia, tupakkaa ja sianlihaa. Maatalouden edellytyksiä on parantanut Tonejoelta vettä tuovan kastelukanavan rakentaminen 1950-luvun alussa. Naritan kansainvälisen lentoaseman läheisyyden ansiosta kaupunkiin on sijoittunut myös teollisuutta.
Terry Crews
Filmografia
thumb|Crews [[Salainen agentti 86 (elokuva)|Salainen agentti 86:n ensi-illassa vuonna 2008.]]
Lasten Eurovision laulukilpailu 2003
Historiansa ensimmäinen Lasten Eurovision laulukilpailu järjestettiin Kööpenhaminassa, Tanskassa 15. marraskuuta 2003. Tapahtumapaikkana toimi Forum Arena. Kilpailuun osallistui 16 maata ja Kroatian edustaja Dino Jelusić voitti kilpailun kappeleella "Ti Si Moja Prva Ljubav".
Peter Kirui
thumb|Peter Kirui Peter Cheruiyot Kirui (s. 2. tammikuuta 1988) on kenialainen kestävyysjuoksija.
Derek Raivio
Derek Richard Raivio (s. 9. marraskuuta 1984 Antwerpen, Belgia ) on yhdysvaltalainen koripalloilija.
Raivion isä Rick Raivio varattiin NBA:han 114. vuorolla vuoden 1980 varaustilaisuudessa. Derek ja hänen kaksi veljeään syntyivät kaikki Yhdysvaltain ulkopuolella. Veljeksistä myös Nik Raivio on pelannut koripalloa yliopistotasolla.
Yleistynyt ahdistuneisuushäiriö
Yleistyneen ahdistuneisuushäiriön oireet ovat jatkuva ahdistus ja huolestumisen tunne, jotka eivät esiinny kohtauksittain toisin kuin esimerkiksi paniikkihäiriössä. Sairaus puhkeaa monesti jo lapsuus- tai nuoruusiällä.
Polaaririntama
Polaaririntama voi tarkoittaa:
Työväen ja Pienviljelijäin Sosialidemokraattinen Liitto
TPSL hallituspuolueena
Vaaleissa TPSL sai 4,4 prosenttia äänistä, mutta vain kaksi sen kansanedustajaa valittiin uudestaan. Pudonneita olivat mm. puolueen vahvat miehet Aarre Simonen ja Olli J. Uoti. Vaalikauden aikana puolue osallistui kolmella ministerillä Ahti Karjalaisen I hallitukseen 13. huhtikuuta 1962 alkaen. Puolueen ministereinä toimivat II valtiovarainministeri Onni Koski, II kulkulaitosten ja yleisten töiden ministeri Onni Närvänen ja I sosiaaliministeri Olavi Saarinen. TPSL:n ministerit istuivat hallituksessa muodollisesti SAK:n mandaatilla. SAK (ja TPSL) veti ministerinsä hallituksesta 18. lokakuuta 1963, jolloin puolue siirtyi kahdeksi ja puoleksi vuodeksi oppositioon.
Eduskuntaryhmä
Vuoden 1962 eduskuntavaalessa vain kaksi TPSL:n kansanedustajaa uusi paikkansa. He olivat Impi Lukkarinen ja Martta Salmela-Järvinen. Eduskuntavaalien 1966 puolue sai historiansa parhaan tuloksen ja seitsemän kansanedustajaa. Martta Salmela-Järvinen jätti eduskunnan ja Impi Lukkarinen sai seurakseen Vappu Heinosen, Tyyne Leivo-Larssonin, Viljo Pousin, Olavi Saarisen, Aili Siiskosen ja Olli J. Uotin. Eduskuntakauden aikana kuoli äkillisesti 13. toukokuuta 1967 puolueen näkyvimpiin hahmoihin lukeutunut Uoti, mikä oli puolueelle suuri menetys. Hänen tilalleen tuli vaaliliittokumppani SKDL:n Kauko Tamminen. Vuoden 1970 eduskuntavaaleissa TPSL menetti kaikki eduskuntapaikkansa.
Dioraama
thumb|250px|Kuva New Yorkin luonnontieteellisen museon dioraamasta. Dioraama on osittain kolmiulotteinen maisemamalli tai asetelma, joka esittää esimerkiksi historiallista tapahtumaa tai tilannetta luonnossa. Dioraamoja käytetään yleensä museoissa elävöittämään ja havainnollistamaan näyttelyitä.
Barents AirLink
Laivasto
Toukokuussa 2005:
Tiberius Claudius Maximus
Myöhemmin Maximus palveli myös Trajanuksen Parthian sodassa.
Eleanor Jarman
Varhainen elämä ja rikosura
4. elokuuta 1933 Dale, Jarman ja Leo Minneci yrittivät ryöstää Chicagon West Side -kaupunginosassa sijaitsevan vaatekaupan. Kamppaillessaan kaupan omistajan Gustav Hoehin kanssa Jarman raapi häntä kynsillään mutta sitten Dale ampui kauppiaan.
Mallivanki
Seuraavien seitsemän vuoden ajan Jarman käyttäytyi kuten mallivanki. Vuonna 1940 hän kuuli, että hänen poikansa suunnitteli karkaavansa ja huolestuneena lapsistaan Jarman pakeni vankilasta 8. elokuuta. Hän pakeni Sioux Cityyn, varmisti että hänen lapsensa voivat hyvin ja sen jälkeen katosi jäljettömiin. FBI pani Jarmanin kymmenen etsityimmän rikollisen listalle, mutta häntä ei koskaan löydetty.
Rainbow (Ayumi Hamasakin albumi)
Albumilta on julkaistu singlet ”Free & Easy”, ”H” ja ”Voyage”.
Pinaatit
Pinaatit eli tähkäpinaatit (Spinacia) on revonhäntäkasvien (Amaranthaceae) heimoon kuuluva kasvisuku. Sukuun luetaan nykyisin kuuluvaksi vain kaksi lajia. Näiden lajien lisäksi sukuun on kuvattu noin kymmenkunta muutakin lajia, mutta niistä osa on sittemmin siirretty maltsojen (Atriplex) sukuun kuuluviksi, osa on todettu samaksi lajiksi jonkin jo aiemmin kuvatun lajin kanssa ja osan taksonominen asema on toistaiseksi epäselvä.
Miki Sugawara
Jalkapallomaajoukkue
Sugawara debytoi Japanin maajoukkueessa toukokuussa 1998. Hän on pelannut seitsemän maaottelua ja tehnyt niissä kaksi maalia.
Savakot
Savakoita muutti Inkerinmaalle 1600-luvulla ruotsalaisvallan aikana lähinnä Savosta, Jääsken ja Lappeen kihlakunnista sekä Karjalankannaksen itäosasta, kun taas äyrämöiset olivat tulleet Karjalankannaksen länsiosasta, Äyräpään kihlakunnasta.
Misi
Misin historiaa ja kertomus kylän elämänkulusta
Isojako aloitettiin Suomessa vuonna 1753, ja sen ehdittyä Misin kohdalle vuonna 1877 eriteltiin ja merkittiin varsinaiset tilat maarekisteriin. Mutta itse Misin kylän syntyminen ja kehittyminen alkoi vasta, kun Misin asema rakennettiin vuonna 1934. Sitä ennen Misin seutua kutsuttiin järvikylinä ja niiden järvien nimillä, joilla oli asutusta (esim. pirttijärviläiset, venejärviläiset, kielijärviläiset jne.).
Rovaniemi–Kemijärvi-välinen ratatyö käynnissä
Heikki Rajamäki perusti Misiin ensimmäisen kaupan vuonna 1930.
Jälleenrakennus
Misin väkiluku kasvoi ja lapsia varten tarvittiin oma opinahjo, koulu, joka valmistui 1951. Ennen omaa koulua lapset olivat saaneet opetusta väliaikaisissa tiloissa. Pitkäaikaisena johtajaopettajana toimi Matti Ruismäki vuodesta 1948 vuoteen 1986. Ruismäelle kertyi 38 opetusvuotta, ja parhaimmillaan oppilaiden lukumäärä koululla oli 117.
Virkistys-, kalastus- ja harrastustoiminta elvytettiin perustamalla kylälle Misin Kalastus- ja Metsästysseura 16. toukokuuta 1962. Puheenjohtajaksi valittiin Matti Ruismäki ja sihteeriksi Martti Kontio. Maidon kuljetus meijereihin käynnistyi vuonna 1962, ja maitoa kerättiin parhaimmillaan 20 tilalta. Linja-autojen päivittäinen vuoroliikenne käynnistyi vuonna 1963. Ensimmäinen televisio tuli Misiin vuonna 1964 Mikko Kontion taloon, jossa joukolla katseltiin Innsbruckin talviolympialaisia.
Grand Hotel Europe
Hotelli rakennettiin vuosina 1873–1875 arkkitehti L. F. Fontanin suunnitelman mukaan ja avattiin 28. tammikuuta 1875. 1910-luvulla Fredrik Lidval lisäsi julkisivuun jugendtyylisiä aiheita.
Seppo Sulonen
Pelaajauransa jälkeen Sulonen on valmentanut eri juniorijoukkueita, sekä aikuisten tasolla ollut mukana muun muassa PoPan sekä FC Jazzin valmennusryhmissä. Kaudella 2011 hän toimi FC Jazzin kakkosvalmentajana ja esiintyi kentällä yhdessä ottelussa 49-vuotiaana.
Dzmitryi Verh’autsou
Dzmitryi Mikalajevitš Verh’autsou (, ; s. 10. lokakuuta 1986 Mogiljov, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Ekstraklasassa pelaavaa Korona Kielcea ja on pelipaikaltaan puolustaja.
Rudi Fischer
Rudolf "Rudi" Fischer (19. huhtikuuta 1912 Stuttgart, Baden-Württemberg. Saksa – 30. joulukuuta 1976 Luzern, Luzern, Sveitsi) oli sveitsiläinen F1-kuljettaja.
Fischer osallistui kahdeksaan F1-osakilpailuun kausina 1951–1952. Hän saavutti yhteensä 10 MM-pistettä ajamalla kahdesti palkinnoille, toiseksi Sveitsin GP:ssä 1952 ja kolmanneksi Saksan GP:ssä 1952. Lisäksi hän voitti vuonna 1952 F1-sarjan ulkopuolisista osakilpailuista Eifelrennenin ja Avusrennenin. Lopputuloksissa hän oli vuonna 1952 neljäs, mutta tästä huolimatta vetäytyi kilpa-ajoista kauden lopussa.
Kultabokombali
Ulkonäkö ja koko
Kultabokombalilla on tummat, sydämenmuotoiset kasvot, joita reunustaa kellanoranssi parta. Muu osa turkista on oranssinruskea. Naaras on muuten samanlainen kuin uros, mutta sen selkä on hiukan harmahtavampi.
Sinimatkija
Tunnistaminen
Kooltaan sinimatkija on noin 10 cm. Väritykseltään se on lähes kauttaaltaan harmahtavan sininen. Sininen väri on muuta ruumista tummempi alavatsassa. Lajin päässä on musta naamio silmien ympärillä. Nuoret sinimatkijat ovat väritykseltään aikuisia lintuja mustempia. Ulkonäöltään laji muistuttaa naamiomatkijaa (Melanotis hypoleucus), jonka vatsa on kuitenkin valkoinen. Se on myös levinneisyydeltään eteläisempi. Sinimatkijan laulu muistuttaa taiturimatkijan (Mimus polyglottos) laulua, mutta on matalampaa ja samat säkeet toistuvat harvemmin.
György Kolonics
Neljä vuotta myöhemmin Sydneyssä Kolonics voitti henkilökohtaisen 500 metrin olympiakultaa. Ateenassa 2004 Kolonicsin parina oli György Kozmann, jonka kanssa hän voitti pronssia kanoottikaksikon tuhannelta metriltä.
Song Jieun
Song Jieun (, s. ), lyhyesti Jieun, on eteläkorealainen laulaja ja näyttelijä, joka kuului yhtyeeseen Secret. Jieun ilmoitti eroamisesta yhtyeestä 28. helmikuuta 2018 Instagram-tilillään. Hän on esiintynyt useissa korealaisissa draamasarjoissa. Hänellä on myös oma soololevy nimeltä Going Crazy, jossa laulaa myös Bang Yong Guk.
Matin ja Liisan koulu
Matin ja Liisan koulu on Lapinlahden kirkonkylän taajamassa toimiva yhtenäiskoulu (luokka-asteet 1-9).
Keväällä 2018 uutisoitiin sisäilmaongelmien ratkaisemiseksi tehdyistä remonttisuunnitelmista. Sittemmin suunnitelmia on täsmennetty. Aikeena oli rakentaa koululle uusi ruokala vuoden 2020 loppuun mennessä ja tehdä koulutiloihin useita muitakin korjauksia syksyyn 2022 mennessä.
Katolinen kirkko Malissa
Katolinen kirkko on saanut käännynnäisiä varsinkin Sanin ja Tominianin piirien bobojen keskuudessa. Sen jäseniä on Malissa Vatikaanin virallisten tietojen mukaan 283 000 henkeä eli 1,85 prosenttia väestöstä (vuonna 2015). Kirkolla on 45 seurakuntaa, 190 pappia ja 235 nunnaa tai sisarta. Se ylläpitää lähetysasemia, sairaaloita ja kouluja. Paavi Johannes Paavali II kävi Malissa vuonna 1990.
Hintalautakunta
Hintalautakunta oli 1940–1949 toiminut kansanhuoltoministeriön alainen toimielin, joka valvoi tavaroiden hinnanmuodostusta. Sen muodosti viisi valtioneuvoston määräämää jäsentä, joista yksi toimi puheenjohtajana. Lautakunta antoi valtioneuvostolle ja kansanhuoltoministeriölle lausuntoja sille uskotuista asioista, jotka valmisteltiin kansanhuoltoministeriössä.
Elokuvamusiikki
Käyttö
Elokuvamusiikkina voi toimia jokin laulu, improvisoitu säestys, tai varta vasten elokuvaan sävelletty musiikki. Sen avulla voidaan luoda vaikutelma tietystä ajasta ja paikasta, se voi luoda tunnelmaa ja ilmapiiriä, se voi korostaa tiettyjä elementtejä selkeyttäen juonta ja kerronnan etenemistä, se voi ohjata katsojan suhtautumista kerrontaan, se voi selventää elokuvan hahmojen ajatuksia ja tarkoitusperiä, tai se voi luoda ja voimistaa hahmojen ja yleisön kokemia tunnetiloja kuten jännitystä tai rakkautta. Elokuvamusiikin avulla voidaan yhdistää muuten irrallisia kuvia ja antaa niille rytmi. Sitä voidaan käyttää myös itsenäisenä kerronnan elementtinä. Esimerkiksi Quentin Tarantinon Reservoir Dogsissa musiikki on paikoin merkittävässä osassa hahmojen luonteen kuvauksen syventämisessä.
Musiikissa voidaan käyttää johtoaiheita tärkeille henkilöille, tapahtumille ja tilanteille. Niitä voidaan soittaa muunnellen tilannekohtaisesti. Esimerkkinä voidaan mainita Imperiumin marssin Tähtien sodasta. Taru sormusten herrasta -trilogia käyttää johtoaihetekniikkaa monien henkilöiden ja paikkojen yhteydessä.
Säveltäminen
Elokuvasäveltäjä on perinteisesti työskennellyt pöydän tai pianon ääressä, mutta viime aikoina yhä useammin tietokoneella. Hollywoodissa säveltäjät kirjoittavat musiikista melodian ja harmonioiden luonnoksen, josta sovittajat sovittavat orkesteriversion. Muualla kuin Yhdysvalloissa on yleisempää, että säveltäjä myös sovittaa musiikkinsa itse. Tietokoneella säveltävä elokuvasäveltäjä voi luoda MIDI-pohjaisia demoja nuottikirjoituksineen sovittajan sovitettavaksi orkesterille.
Purnuvuori
Alun perin 1980-luvun lopulla aloittanut hiihtokeskus on kokenut kaksi konkurssia. Edellinen konkurssi tapahtui syyskuussa 2007, jolloin Matti Mustosen johdolla toiminut hissiyhtiö Hiihtokeskus Purnu Oy ajautui konkurssiin ennätyksellisen huonolumisen talven seurauksena. Loppusyksystä 2007 lähtien Hiihtokeskuksen taustalla on Vuorenkylän Purnu Oy -niminen yritys, jonka omistajat ovat joukko Hartolalaisista yksityishenkilöitä. Vuorenkylän Purnu Oy osti Hiihtokeskus Purnun konkurssipesän ja keskuksen markkinointinimenä jatkaa Hiihtokeskus Purnu. Uuden yrityksen johdossa on Toivo Vilkman, Matti Mustosen jatkaessa rinnepäällikkönä.
Intian varakuningas ja kenraalikuvernööri
Intian varakuningas ja kenraalikuvernööri johti Brittiläisen Intian hallintoa vuosina 1774–1950. Varakuningas edusti Britannian kruunua Intiassa ja toimi sen itsenäistymisen (1947) jälkeen maan valtionpäämiehenä kenraalikuvernöörin arvolla. Tämä Intian korkeimman brittiläisen hallintoviranomaisen asema perustettiin vuonna 1773 Kalkutan satamaa hallinneen Fort Williamin linnoituksen kenraalikuvernöörin virkana. Aluksi kenraalikuvernööri hallinnoi suoraan vain linnoituksen aluetta ja valvoi Britannian Itä-Intian kauppakomppanian virkamiesten toimintaa. Vuonna 1833 kuvernöörin valta laajennettiin kattamaan koko Brittiläinen Intia.
Raine Lampinen
Ura ajajana
Lampisen arvokkaimmat voitot tulivat Norton-, Rudge- ja Triumph-merkkisillä pyörillä. Hän käytti kilpauransa aikana myös muita TT-pyöriä kuten Raleigh, Husqvarna ja BMW. Parhaana kilpailuvuotenaan hän itse piti kautta 1939, jolloin hän voitti Viron Grand Prixin. Lampinen oli tunnetuin suomalainen moottoripyöräilijä ennen Jarno Saarista.
Mathias Seger
Maajoukkueura
Seger toimi MM-kilpailuissa Sveitsin kapteenina vuosina 2010, 2011, 2013 ja 2014, joista vuoden 2013 turnauksessa hän johdatti joukkueensa hopeaan sekä ensimmäiseen MM-mitaliin vuoden 1953 jälkeen. Seger palkittiin Sveitsin top-3-pelaajana vuosina 2010 ja 2013. Vuosina 2001 (+3), 2009 (+2) ja 2013 (+8) hän ylsi joukkueen sisäisen tehotilaston jaettuun kärkisijaan. Seger teki A-maajoukkuedebyyttinsä vuonna 1997.
Main Street (Gibraltar)
Yksi Main Streetin alueista on Irish Town, joka nimettiin 1800-luvun alussa, jolloin Gibraltar jaettiin eri kaupunginosiin.
Wilson Fittipaldi Júnior
Wilson aloitti F1-uransa ajamalla palkinnoille MM-sarjaan kuulumattomassa Brasilian GP:ssä 1972. Wilson perusti myöhemmin oman F1-tiiminsä vuonna 1974, kilpaillen nimellä Copersucar-Fittipaldi. Talli ei kuitenkaan menestynyt toivotusti ja se jouduttiin lopettamaan vuonna 1982.
Shin Megami Tensei: Persona 4
Pelaaminen
Persona 4:n protagonisti on edellisen pelin protagonistin tavoin ainut, jolla on kyky vaihtaa persoonaa (Persona) kesken taistelun. Sosiaaliset linkit (Social Links) sekä Samettihuone (Velvet Room) toimivat lähes samalla tavalla kuin aiemminkin. Kukin linkki alkaa tasosta 1 ja päättyy tasoon 10. Ja joidenkin linkkien muodostaminen riippuu sosiaalisista attribuuteista, joita tässä pelissä on viisi: ymmärrys (Understanding), ahkeruus (Diligence), rohkeus (Courage), tietämys (Knowledge) ja ilmaisu (Expression). Ja riippuen linkin tasosta riippuu kuinka paljon ylimääräisiä kokemuspisteitä toisia persoonia yhdistämällä luotu persoona saa. Mutta nyt peliin on lisätty yhdistämisennuste (Fusion Forecast). Jos pelaaja luo tietyn persoonan jonain päivänä, hän voi saada sen mukana muutamia lisäominaisuuksia.
Pekka Kupiainen
Pekka Kupiainen (25. marraskuuta 1929 Viipuri – 4. maaliskuuta 2019 Kotka) oli suomalainen jalkapalloilija.
Varpaisjärven koulu
Koulun naapurustossa sijaitsevat esimerkiksi Varpaisjärven kirjasto ja Varpaisjärven liikuntahalli.
Jaroslav Hübl
Muuta
Hüblin isä Jaroslav vanhempi pelasi hyökkääjänä yli 400 ottelua Tšekkoslovakian pääsarjassa. Hän pelasi myös kauden 1990–1991 Suomessa II-divisioonaa Ylivieskan Jääkarhuissa. Nuoremman Jaroslavin serkku Viktor Hübl pelaa tällä hetkellä hyökkääjänä HC Litvínovissa.
Yksin kotona 3
Yksin kotona 3 on Raja Gosnellin ohjaama ja John Hughesin käsikirjoittama Yksin kotona -elokuvasarjan kolmas elokuva. Elokuvan ensi-ilta oli 12. joulukuuta 1997.
Alpo Lintamo
Keskustukena pelannut Lintamo edusti Suomen maajoukkuetta 15 A-maaottelussa. Kotimaassaan hän pelasi SM-sarjassa yhteensä 13 kautta ensin Vaasan Palloseuraa vuosina 1950–1955 ja sitten Helsingin Palloseuraa vuosina 1956–1963 edustaen. Vuonna 1954 hän pelasi vaasalaisjoukkueessa toiseksi korkeimmalla sarjatasolla. Kaikkiaan hän pelasi SM-sarjassa 211 ottelua ja teki niissä 28 maalia. Hän oli voittamassa Suomen mestaruutta vuonna 1957 ja Suomen Cupia vuonna 1962.
Bismarck-luokka
Miehistö
thumb|Piirros Bismarckista. Miehistöön kuului yli 2 000 miestä, joiden keski-ikä oli 21 vuotta. Heidän joukossaan oli muun muassa radisteja, lääkintämiehiä, matruuseja, koodinmurtajia, kokkeja, konemiehiä, suutareita ja lämmittäjiä. Miehistöä varten oli laivalla muun muassa pesula, parturi ja räätälinverstas sekä leikkaussali ja hammaslääkäri.
Kirkkolaiva
Kirkkolaivojen lahjoittamissyyt
Kirkkolaivoja kutsutaan usein votiivilaivoiksi, koska niitä on lahjoitettu esimerkiksi merihädässä Jumalalle annettujen lupausten mukaisesti. Kirkkolaivoja saatettiin antaa myös etukäteen vaaralliseksi tiedetyn merimatkan turvaamiseksi.
Sosialistisen Työväen ja Pienviljelijäin Vaalijärjestö
Eduskuntavaalit
Vaalikampanjan pääteema oli työväen kansalaisvapauksien puolustaminen. Vaaliliitto esitti itsensä laillisuuden edustajana kääntäen siten päälaelleen porvariston väitteet rikollisuudesta ja maanpetoksellisuudesta. Lehtien puute vaikeutti kampanjointia, jossa turvauduttiin aiempaa enemmän suulliseen agitaatioon sekä isokokoisiin kadunvarsimainoksiin. Vaaliliitto julkaisi viisi vaalilehteä, joista otettiin 60 000–100 000 kappaleen painokset. Nuorisolla oli omat vaalilehtensä. Vaalimateriaali painettiin sosialidemokraattien painoissa. SKP:n Neuvostoliitossa oleskellut johto olisi halunnut kampanjan pääteemaksi SDP:n arvostelun, mutta Suomessa asioista päättäneet eivät pitäneet sitä viisaana. Listat saivat 91 839 ääntä ja 18 edustajaa. Liikkeen vaaliarvioissa menestystä pidettiin olosuhteisiin nähden kohtuullisena.
Dikloorimetaani
Dikloorimetaani (CH2Cl2) on helposti haihtuva, väritön, polaarinen orgaaninen kloorattu hiilivety, jota käytetään liuottimena. Se ei ole erityisen myrkyllinen, mutta höyryjen hengittämistä pitää välttää. Dikloorimetaani on karsinogeeninen aine.
Aarre Simonen
Elämä ja ura
Aarre Simosen vanhemmat olivat Rautalammilta Helsinkiin muuttanut muurari Edvard Simonen ja Ida Alina Haapala (ent. Hagstedt). Aarre oli vanhempiensa ainoa lapsi. Hän kirjoitti ylioppilaaksi Helsingin normaalilyseosta vuonna 1931, suoritti ylemmän oikeustutkinnon sekä valmistui lakitieteen kandidaatiksi ja lisensiaatiksi vuonna 1936 ja sai varatuomarin arvon vuonna 1943. Simonen suoritti Reserviupseerikoulun 32. kurssin parhaana oppilaana vuonna 1936 ja toimi sotien aikana pääasiassa toimistoupseerina merivoimien esikunnassa. Sotilasarvoltaan hän oli kapteeni.
Sisäministerinä Simonen muun muassa hajotutti lakon Arabian tehtaalla vuonna 1948, saaden tästä lisänimen "Sapeli-Simonen", koska lehtikuvassa ratsupoliisin piiska näytti sapelilta. Elokuussa 1949 Kemin Oy:n lakon aikana Simonen lähetti poliiseja paikalle turvaamaan rikkureitten työrauhaa sen jälkeen kun Fagerholmin I hallitus oli julistanut lakon alaisen Kemijokisuun erottelutyömaan vapaaksi työmaaksi. Lakkolaisten ja poliisien välisessä kahakassa 8. elokuuta 1949 (Kemin veritorstai) kuoli kaksi lakkolaista.
Vironruotsalaiset
Ensimmäinen maininta Virossa asuvista ruotsalaisista on vuodelta 1294 Haapsalun kaupungin lakikirjassa. Vähemmistöryhmän rantaruotsalaisia tarkoittava vironkielinen nimitys juontuu siitä, että ruotsalaiset asuivat Viron saarilla ja länsirannikolla Haapsalun ympäristössä. Vironruotsalaisten asuttamaa rannikkoa kutsutaan nimellä Aiboland.
Sanne Erkkola
Erkkola oli mukana Eugenen MM-kisoissa vuonna 2022. Hän heitti karsinnassa tuloksen 52,04, mikä ei riittänyt finaaliin. Hän karsiutui loppukilpailusta myös saman vuoden Münchenin EM-kilpailuissa.
Neil Simon
Elämä ja ura
Neil Simon ryhtyi työskentelemään yksin ja tuotteliaasti niin, että parhaimmillaan syntyi näytelmä joka vuosi. Hänen tunnetuimpia teoksiaan ovat Barefoot in the Park (1964), The Odd Couple (1966), Last of the Red Hot Lovers (1970), The Prisoner of Second Avenue (1972); Brighton Beach Memoirs (1984), Biloxi Blues (1986), Broadway Bound (1987) ja Lost in Yonkers (1991).
Babati
Media
Babatissa näkyy kolme televisiokanavaa ilman satelliittiyhteyksiä: Star TV, Tanzania Broadcast Corporation (TBC) ja Independent Television (ITV).
Eppu Nuotio
Nuotio on näytellyt muun muassa teattereissa ja televisiosarjoissa Tuliportaat (1998), Kesäkerttu (1998–1999) ja Sisaret (2003).
Jari Jääskeläinen
Pelityyli
Jääskeläisen vahvuuksiin kuului monipuolisuus, kulma- ja maalinedustapelaaminen, kontaktipeli ja puolustaminen. Voimahyökkääjän pelityylistään huolimatta hän ei pelannut kuitenkaan kovin sääntöjenvastaisesti. Jääskeläisen heikkouksiin kuului kiekkollinen peli ja juonikkuuden puute. Hän sai useimmiten vastuuta alivoimalla.
Musta tusina
Musta tusina on epävirallinen nimitys 1970-luvun alkupuolella K-linjan vastavoimaksi syntyneelle Keskustapuolueen poliitikkojen ryhmälle. K-linja piti ryhmää Suomen virallisen ulkopolitiikan kannalta epäluotettavana.
Nuorsuomalainen Puolue
Tunnettuja nuorsuomalaisia
Taiteilijoita:
Paco
Valmentajaura
Paco aloitti valmentajauransa vuonna 2007 Alcalásta. Kaudeksi 2007–2008 Paco siirtyi Córdoban peräsimeen, josta hän sai kuitenkin potkut 11 ottelua ennen kauden päätöstä.
Kesäkuussa 2012 Pacon ilmoitettiin ottavan madridilaisseura Rayo Vallecanon vetovastuun, jota hän oli jo aiemmin pelaajaurallaankin ehtinyt edustaa. Pacon johdolla seura sijoittui kaudella 2012–2013 Espanjan pääsarjassa kahdeksanneksi, mikä on seuran historian paras saavutus. Kauden jälkeen Vallecano teki hänen kanssaan kaksivuotisen jatkosopimuksen. Seuraavilla kausilla Paco luotsasi Rayon liigan keskikastiin sijoille 12 ja 11. Kaudella 2015–2016 joukkue romahti putoamistaisteluun ja lopulta putosi tiukassa taistelussa Segundaan pisteen erolla Sporting Gijóniin ja Granadaan. Kauden jälkeen uutisoitiin, että Paco neuvottelee siirtymisestä Granadan päävalmentajaksi. Pacon kolmivuotinen valmentajan pesti Granadaan vahvistettiin 20. kesäkuuta 2016. Pesti päättyi kuitenkin potkuihin jo syyskuun lopussa 2016, kun Granada oli juuttunut liigan toiseksi viimeiseksi.
Itämaisen keramiikan museo
Historia
Museo on saanut historiansa aikana useita lisälahjoituksia. Rhee Byung-Chang lahjoitti museolle vuosina 1996 ja 1998 yhteensä 363 korealaista keramiikkaesinettä, jotka olivat vuonna 1999 esillä uuden lisärakennuksen avajaispäivänä. Mikio Horio puolestaan lahjoitti vuosina 2000–2005 satoja keramiikkaesineitä, joiden mukana oli muun muassa Shōji Hamadan tekemiä esineitä.
Koripallon I-divisioona-kausi 2008–2009
Kauden alussa joukkueet tekivät herrasmiessopimuksen koskien ulkomaalaisten pelaajien määrää, mutta Kauhajoen Karhu ei sitoutunut sopimukseen.
Uudenkaupungin soijajalostamo
Jalostamo pystyy käyttämään raaka-aineenaan papuja ja rouhittua soijaa. Heksaaniuuttamossa pavusta erotellaan öljy ja rouhe. Prosessi syntyy myös soijan kuoria. Etanoliuuttamossa rouheesta saadaan soijaproteiinikosentraattia, jonka proteiinipitoisuus on korkeampi. Samassa prosessissa saadaan myös poistettua suurin osa luontaisista haitta-aineista.
Maalari (tähdistö)
Maalari (lat Pictor, Pictoris, Pic) on Suomessa näkymätön pieni tähdistö, joka sijaitsee eteläisellä tähtitaivaalla. Tässä tähdistössä sijaitsee valkea nuori Beta Pictoris, jolta löydettiin pölykiekko vuonna 1984. Vuonna 2008 ilmoitettiin, että Beta Pictoriksen läheltä kuvattiin valopiste, joka saattaa olla tähteä kiertävä suuri enimmäkseen kaasusta koostuva jättiläisplaneetta.
Einar Grönberg
Einar Alexander Laurentius Grönberg (10. elokuuta 1894 Helsinki – 14. lokakuuta 1947) oli suomalainen jääkärikapteeni. Hänen vanhempansa olivat kauppias Alexander Grönberg ja Ida Lindholm.
Poppa Joe
Eddy julkaisi ”Poppa Joesta” suomenkielisen version ”Pappa Joe”. Sanat teki Vexi Salmi salanimellä Leo Länsi.
Kappaleet
A-puoli B-puoli
Kvadit
Kvadit tai quadit olivat kansainvaellusajan germaaniheimo, jonka katsottiin lukeutuvan sveebeihin, joskin arkeologisten löytöjen perusteella he olivat lähempänä langobardeja. Kvadit asuivat Mainin keski- ja alajuoksun pohjoisrannalla. Kvadit liittoutuivat markomannien kanssa Roomaa vastaan vuosina 166–180. Heimo muutti 400-luvun alussa vandaalien mukana Espanjaan, jonne he perustivat kuningaskunnan. Visigootit valloittivat kvadien kuningaskunnan 585.
William Grommé
Grommé oli Saksan Bremenistä Pietariin muuttaneen liikemiehen poika. Hän opiskeli Pietarin taideakatemiassa vuosina 1855–1867 ja myöhemmin Düsseldorfissa Saksassa. Vanhempiensa kuoltua Grommé muutti Saksasta Pariisin lähellä sijaitsevaan Château de Maisonsin barokkilinnaan, jonka hän oli ostanut ateljeekseen. Grommé vietti kesiä perheensä omistamassa Onnela-huvilassa Viipurin maalaiskunnan Lavolassa ja hänellä tiedetään olleen kontakteja Pariisissa asuneisiin suomalaisiin taiteilijoihin.
Ivo Daneu
Ivo Daneu (s. 6. lokakuuta 1937 Maribor) on slovenialainen uransa lopettanut koripalloilija sekä koripallovalmentaja. Hänet valittiin vuonna 1967 Jugoslavian vuoden urheilijaksi. Daneu tunnettiin erityisesti hook-heitostaan, jonka hän pystyi heittämään kaukaakin. Uransa jälkeen hänet valittiin FIBA Hall of Fameen.
Sanasta miestä
Sanasta miestä tarkoittaa seuraavia asioita:
Sotahuuto (yhtye)
Aika Sotahuutona
Sotahuudon toinen albumi Ihmisen jälki julkaistiin 8. elokuuta 2007 levymerkillä Maanalainen Levykauppa. Albumi meni ilmestyessään Suomen virallisella albumilistalla sijalle 35. Vuonna 2008 Sotahuuto teki kotimaan keikkojen lisäksi muutaman keikan USA:ssa mm.Cornerstone -festivaaleilla.
Ballhockey
Ballhockey on joukkuepeli, jota pelataan normaalin kokoisessa jääkiekkokaukalossa ja pelivälineinä toimivat jääkiekkomailat ja muovinen pelipallo. Luistimien sijaan pelaajilla on jaloissaan kengät. Pelinä ballhockey on katukiekon eräs muoto, ja molemmat puolestaan muistuttavat hyvin pitkälti jääkiekkoa myös säännöiltään. Joukkueessa on viisi pelaajaa ja maalivahti. Pelissä on yleensä kaksi tuomaria. Virallinen peliaika on 3 x 15 minuuttia, joiden välissä pidetään 10 minuutin tauot.
Lajin historia Suomessa
Suomi on osallistunut lajin maailmanmestaruuskisoihin vuosina (suluissa sijoitukset) 2009 (13.), 2011 (7.), 2015 8.), 2017 (9.) ja 2019 (2.).
Lajiliitto Suomen Ballhockeyliitto ry. perustettiin vuonna 2017. Se kuuluu kansainvälisen ISBHF:ään (International Street & Ball Hockey Federation).
Yangin–Millsin olemassaolo
Ongelman muotoilu
Lisäksi vaaditaan, että saadussa teoriassa täytyy olla nollaa suurempi massaväli. Massavälillä tarkoitetaan tässä energiaeroa alimman energiatason eli tyhjiön ja toiseksi alimman energiatason välillä. Energiatasoja voidaan kvanttikenttäteoriassa tulkita hiukkasina, joten massaväli antaa keveimmän hiukkasen massan. Nollaa suurempi massaväli tarkoittaisi siis, että teoria antaa massallisen hiukkasen massalle jonkin alarajan. Massavälin olemassaololla on kokeellista tukea, joten ilmiötä kuvaavan teorian tulisi myös täyttää tämä ehto.
Metsästyskoira
Entisajan metsästyskoirat
Muinaisen Egytin, Kreikan ja Rooman metsästyskoirista on paljon historiallisia merkintöjä. Kreikkalaiset, roomalaiset ja keltit arvostivat metsästyskoiriaan ja jättivät niistä lukuisia kuvauksia. Jo kauan ennen 2000 eaa. Länsi-Aasiassa tunnettiin kookkaita, voimakkaita metsästyskoiria ja muinaisessa Egyptissä erityyppisiä metsästyskoiria. Valkoiset egyptiläiset "antilooppikoirat" muistuttivat ulkoisesti nykyistä harrieria. Babyloniassa tunnettiin voimakkaat, lyhytkuonoiset koirat, joita käytettiin leijonien ja villiaasien metsästykseen. Assyrialaiset kuninkaat metsästivät koirillaan leijonia, elefantteja ja villihärkiä. Foinikialaisilla oli sekä nopeuden että sisukkuuden avulla/vainulla metsästäviä koiria. Noin 2500 eaa. lähtien koirilla metsästys oli suosittua viihdettä Niilin jokideltan aatelistolle. Egyptin 19. dynastian aikaan kuvailtiin paikallisia metsästyskoiria - joita oli 200 yhdentyyppistä ja 400 toisentyyppistä - seuraavasti: "Punahäntäinen koira menee öisin pilttuuseen kukkuloille. Se on parempi kuin pitkäkuonoinen koira, ja se ei viivyttele metsästettäessä." Myös hindujen rigvedassa mainitaan senaikaiset metsästyskoirat.
Varhaisessa Euroopassa tunnettiin mm. seuraavat metsästysrodut:
Englannin aateliset harrastivat useita eri metsästyskoiria. Bathurstin jaarlilla, Beaufortin herttualla, Bentickin lordilla, Coventryn lordilla, Darlingtonin jaarlilla, Derbyn jaarlilla, Donerailin lordilla, Fitzhardingen lordilla, Lonsdalen jaarlilla, Portmanin varakreivillä ja Portsmouthin lordilla oli kettukoiria. Bagotin lordilla, Carringtonin lordilla ja Wolvertonin lordilla oli vihikoiria. Anglesean markiisilla oli harriereja ja John Heathcote-Amorylla englanninhirvikoiria. Athollin herttualla ja Conynhamin markiisillla oli saukkokoiria.
Ajavat ja jäljestävät koirat
FCI luokittelee hajuaistinsa avulla metsästävät koirat "ajaviin ja jäljestäviin koiriin" erotuksena näön avulla metsästävistä vinttikoirista. Ajavat ja jäljestävät koirat kuuluvat sen mukaan ryhmään 6, joka jaetaan edelleen alajaostoihin ajavat koirat (6.1), jäljestävät koirat (6.2) ja ajokoirien sukuiset rodut (6.3). Ajavat koirat luokitellaan edelleen suuriin (6.1.1), keskikokoisiin (6.1.2) ja pieniin (6.1.3).
Ranskassa myös muutamat eri ajokoiraristeytykset on nimetty "roduiksi", esim. anglo-poitevin (poitevin x englanninkettukoira) ja anglo-gascon-saintongeois (gascogne-saintongenajokoira x englanninkettukoira) - näitä ei kuitenkaan ole tunnustettu roduiksi niin kansainvälisellä kuin kansallisellakaan tasolla. Samalla moni aito ranskalainen ajokoirarotu on kuollut sukupuuttoon, kuten normandianajokoira, saintongenajokoira ja montemboeuf.
Kettukoirat
Kettukoirat ovat alun perin kotoisin Iso-Britanniasta. FCI tunnustaa niistä englannin- ja amerikankettukoiran, minkä lisäksi niihin luetaan myös walesin-, virginian- ja dumfriesshirenkettukoira.
Coonhoundit
Coonhound-rotuihin luokitellaan pesukarhukoira (Black & Tan Coonhound), punainen pesukarhukoira (Redbone Coonhound), sininen pesukarhukoira (Bluetick Coonhound), englanninpesukarhukoira (American English Coonhound), walkerinpesukarhukoira (Treeing Walker Coonhound) ja plottinajokoira (Plott Hound). Suomen kennelliitto on nimennyt ainoan FCI:n tunnustaman coonhound-rodun, mustaruskean pesukarhukoiran, pelkäksi pesukarhukoiraksi. Tämä saattaa aiheuttaa sekaannusta, mikäli FCI päättää tulevaisuudessa tunnustaa muutkin coonhound-rodut. Lisäksi Suomen Kennelliitto on kansallisella tasolla tunnustanut muista pesukarhukoirista plottinajokoiran, walkerinpesukarhukoiran ja sinisenpesukarhukoiran, joista jälkimmäisellä ei ole vielä virallista suomenkielistä nimeä, vaan se tunnetaan meilläkin bluetick coonhoundina.
Välimeren jäniskoirat
Välimeren jäniskoirat ovat vinttikoirista poiketen tyypillisesti pystykorvaisia, mutta kuitenkin rakenteltaan vinttikoiria muistuttavia jäniksen ja villikaniinin metsästykseen jalostettuja alkukantaisia koiria. Ne metsästävät tyypillisesti sekä näön, kuulon että hajuaistin avulla. FCI lukee ne ryhmän 5 alajaostoihin alkukantaiset koirat (5.6) ja alkukantaiset metsästyskoirat (5.7) muutaman muun rodun kanssa. Tähän rotutyyppiin lukeutuvat podencot ja podengot, etnankoira , faaraokoira sekä kreetankoira.
Metsästyspystykorvat
Metsästyspystykorvat ovat pääasiassa hirvi- ja karhukoiria, mutta esimerkiksi laikat ovat erittäin monipuolisia, ja niitä käytetäänkin kaikenlaisen suurriistan metsästykseen.
Hirvikoirat
Hirvikoiriin luokitellaan yleensä keskikokoiset pohjoismaiset metsästyskoirat, eli jämtlanninpystykorva, harmaa- ja mustanorjanhirvikoira, valkoinen ruotsinhirvikoira, hälleforsinkoira, hedenkoira ja karjalankarhukoira. Myös laika-rodut eli itäsiperian-, länsisiperian-, venäläis-eurooppalainen, jakutian-, tšukotkan- ja kamtšatkanlaika ovat ennen kaikkea hirvi- ja karhukoiria, mutta toisinaan ne luetaan omaksi alaryhmäkseen erotuksena pohjoismaisista hirvikoirista. Lisäksi mm. akitaa käytettiin alun perin karhun ja kauriin metsästykseen, ja keskikokoisia japanilaisia pystykorvia käytetään kotimaassaan edelleen mm. villisian metsästykseen. Myös korealaiset pystykorvat, kuten koreanjindonkoira on jalostettu kotimaassaan vastaavaan käyttötarkoitukseen vartioinnin lisäksi.
Kansallispuku
Kansallispuvun valinta
Kansallispuvun voi valita perinteet huomioon ottaen, ensisijaisesti oman tai suvun kotiseudun tai synnyinseudun mukaan mutta myös muiden perusteiden tai omien mieltymysten mukaan. Kansallispuvun voi joko valmistaa kokonaan itse esimerkiksi kansalaisopiston kurssilla, teettää kansallispukualan koulutusta saaneella ompelijalla, ostaa valmiina alan liikkeistä tai vuokrata kansallispukuja vuokraavilta järjestöiltä tai liikkeiltä. Vanhan kansallispuvun voi kunnostaa ja täydentää.
Suomalaisia kansallispukuja
Pohjoispohjanmaalaisia kansallispukuja ovat Suur-Iin mallipuku, Oulun seudun kansallispuku, Rantalakeuden mallipuku, Pyhäjokialueen kansallispuku ja Siikajokilaakson kansallispuku.
Varsinais-Suomen kansallispukuja ovat esimerkiksi Auranmaan mallipuku, Laitilan kansallispuku, Maskun seudun mallipuku, Rauman seudun mallipuku, Taivassalon kansallispuku ja Uskelan kansallispuku.
Severnaja verf
Vuodesta 2004 telakka on ollut osa ZAO Objedinennaja Promyšlennaja Korporatsijaa.
Apollo 13 (elokuva)
Todenmukaisuus
Oikea lennonjohtokeskus on kolmannessa kerroksessa, mutta elokuvassa se on maan tasalla. Konsultoimassa ollut NASAn työntekijä erehtyi kertomansa mukaan etsimään hissiä unohdettuaan hetkeksi, ettei ollut alkuperäisessä lennonjohtokeskuksessa.
Kuurin kynnäs
Liettuan-puoleinen osa
Liettuan puolella kynnäs kuuluu kahteen kuntaan: Klaipėdan kaupunkiin ja Neringan kuntaan. Kylistä pohjoisin on Klaipėdaan kuuluva Smiltynė. Kylän nähtävyyksiä ovat delfinaario, Liettuan merimuseo, saksalaisen rannikkotykistön linnoitusmuseo, kalastusalusten näyttely ja kalastajakylää esittelevä ulkomuseo.